YHTEISÖMUUSIKON
ERIKOISTUMISKOULUTUKSEN
OPETUSSUUNNITELMA

30 op

2017

1. YHTEISÖMUUSIKON ERIKOISTUMISKOULUTUKSENOPETUSSUUNNITELMA

Yhteisömuusikon erikoistumiskoulutus liittyy TAMKin musiikin koulutuksen painopistealueisiin. Koulutus antaa mahdollisuuden avata uusia työllistymismahdollisuuksia ja yrittäjyyttä. Siihen kuuluu perehtyminen digitaalisen yhteiskunnan tarjoamiin mahdollisuuksiin erilaisille oppijoille. 

KOULUTUKSEN TUOTTAMA OSAAMINEN
Yhteisömuusikon erikoistumiskoulutuksen tavoitteena on, että opiskelija osaa soveltaa asiantuntijuuttaan ja musiikillista osaamistaan taiteellisen elämyksen mahdollistamiseksi ja hyvinvoinnin edistämiseksi. Yhteisömuusikko toimii luovasti monialaisissa verkostoissa ja yhteisoissa. Hän kehittää ja luo uusia toimintamalleja muuttuvassa yhteiskunnassa.

Asiantuntijuus muodostuu 1) musiikillisesta, musiikkipedagogisesta ja taiteellisesta osaamisesta, 2) teoreettisesta, käsitteellisestä ja aktuaalisesta tiedosta 3) käytännöllisestä tai kokemuksellisesta tiedosta, 4) toiminnan säätelyä koskevasta tiedosta tai itsesäätelytiedosta, 5) sosiokulttuurisesta tiedosta.

KOULUTUKSEN TUOTTAMA ERITYISOSAAMINEN
1.	Musiikillinen osaaminen

Opiskelija tuntee yhteisötaiteen lähtökohtia ja menetelmiä sekä osaa hyödyntää alan tutkimustietoa. Hän osaa huomioida yhteisön intressit ja tarpeet sekä osaa ohjata ja edistää vuorovaikutuksellista toimintaa. Opiskelija osaa soveltaa instrumentti-, musiikin sovittamis- ja improvisaatiotaitojaan erilaisissa yhteisoissa.

Opiskelija kykenee suunnittelemaan ja toteuttamaan sisällöllisesti ja menetelmällisesti elämyksellistä musiikkitoimintaa. Opiskelija käyttää ohjauksessaan pedagogista osaamistaan, monipuolisia työtapoja ja musiikkiteknologiaa.

2.	Vuorovaikutusosaaminen

Opiskelija osaa toimia sosiokulttuurisen innostamisen ja osallistavan taiteen tavoitteidenmukaisesti. Opiskelija kykenee toimimaan erilaisissa toimintaympäristöissä, yhteisöissä ja moniammatillinen syissä tiimeissä. Hän toimii asiakaslähtöisesti ja eettisesti luoden edellytyksiä myönteiselle ilmapiirille ja yhteistyölle. Opiskelija käyttää musiikkia vuorovaikutuksessa erilaisissa yksilö- ja ryhmätilanteissa.

3.	Kehittämisosaaminen

Opiskelija kykenee kehittämään ammattialaansa ja omaa osaamistaan. Hän omaa ongelmanratkaisutaidot ja osaa kriittisesti arvioida erilaisia toimintamalleja. Opiskelija osaa analysoida ja arvioida asiakastyön menetelmiä ja kehittää niitä omassa työssään

Opiskelijalla on innovoiva työote ja hän osaa soveltaa tutkimus- ja kehittämistoiminnassa saatuja tuloksia. Opiskelija hahmottaa kansallisia ja kansainvälisiä toimintamahdollisuuksia ja verkostoja. Hänellä on valmiudet toimia aktiivisesti erilaisissa kehittäjäverkostoissa.

4.	Yrittäjyysosaaminen

Opiskelija osaa tuotteistaa ja markkinoida omaa osaamistaan sekä hahmottaa erilaisia työllistymisen ja työllistämisen mahdollisuuksia. Hän tunnistaa ja ymmärtää erilaisia toimintaympäristöjä ja hän osaa
hyödyntää yhteistyötahoja ja verkostoitua. Opiskelija on sisäistänyt yrittäjämäisen asenteen ja osaa huolehtia omasta työhyvinvoinnistaan. 

KOHDERYHMÄ
Koulutus suunnataan musiikki-, kasvatus-, sosiaali- ja terveysalan ammattilaisille tai muille, soveltuvan tutkinnon suorittaneille. Koulutus edellyttää riittävää musiikillista harrastuneisuutta.

NQF-TASO
7

SUORITUSAIKA
Tavoitteellinen suoritusaika on noin yksi kalenterivuosi.

AIEMMIN HANKITUN OSAAMISEN TUNNUSTAMINEN 
Tampereen ammattikorkeakoulun (TAMK) opiskelija voi ehdottaa hyväksilukemisia aikaisempien opintojensa ja osaamisensa perusteella. Opintojen hyväksilukeminen tarkoittaa sitä, että opiskelija voi hyväksilukea korkeakouluissa suoritettuja opintoja opiskelemaansa tutkintoon, mikäli ne vastaavat ao. koulutuksen osaamistavoitteita. 

KOULUTUKSEN KEHITTÄMINEN
Erikoistumiskoulutusten laadunvarmistuksessa noudatetaan TAMKin laatujärjestelmää. Koulutuksen laatua arvioidaan ja koulutusta kehitetään systemaattisesti opiskelija- ja työelämäpalautteen pohjalta. Jo sopimusvalmistelussa on ollut mukana työelämätahoja, jotka ovat opiskelijoiden työyhteisöiden lisäksi kehittämässä koulutusta. 

Arviointiin ja kehittämiseen osallistuvat opiskelijat, opettajat, työ- ja elinkeinoelämäedustajat sekä AMK-yhteistyöverkosto.

ERIKOISTUMISKOULUTUSTEN YLEISET OSAAMISTAVOITTEET 
Ammattikorkeakoulujen erikoistumiskoulutuksen tavoitteena on, että opiskelija koulutustaustansa ja työkokemuksensa pohjalta: 

1) kykenee toimimaan vaativissa asiantuntijatehtävissä ammattikorkeakoululain 11 a §:n 3 momentin mukaisessa sopimusmenettelyssä määritellyllä työelämän osa-alueella; 
2) saavuttaa asiantuntijuuden edellyttämän syvällisen erityisosaamisen tai monialaisen kokonaisuuden hallinnan; 
3) osaa arvioida ja kehittää erityisalansa ammatillisia käytäntöjä perustuen tutkimukseen tai taiteellisen toiminnan menetelmiin; 
4) kykenee toimimaan yhteisöissä ja -verkostoissa oman erityisalansa asiantuntijana. 
(Lähde:Valtioneuvoston asetus ammattikorkeakouluista annetun valtioneuvoston asetuksen muuttamisesta, 1438/2014) 

ERIKOISTUMISKOULUTUKSIA KOSKEVAT SÄÄDÖKSET, VOIMASSA 1.1.2015 LÄHTIEN 
• Laki ammattikorkeakoululain muuttamisesta, 1173/2014 
• Valtioneuvoston asetus ammattikorkeakouluista annetun valtioneuvoston asetuksen muuttamisesta, 1438/2014 
• Valtioneuvoston asetus ammattikorkeakoulujen toiminnasta perittävistä maksuista, 1440/201

2. KOULUTUKSENKORKEAKOULUKOHTAINEN RAKENNE JA SISÄLLÖT

Yhteisömuusikko-erikoistumiskoulutuksen 30 op. rakenne on seuraava:

Yhteisömuusikko, 30 op. erikoistumiskoulutus	
	Arviointi	Laajuus opintopisteina	
ORIENTOIVAT OPINNOT		5	
Yhteisömuusikkona yhteiskunnassa	s	5	
SYVENTAVATOPINNOT		15	
Erilaisuuden ymmärtäminen	s	5	
Digiosaaminen	s	5	
Oman musiikillisen osaamisen laajentaminen	s	5	
KEHITTÄMISPROJEKTI	s	10	
YHTEENSÄ		30